Adam Roberti

Den Adam Roberti war Baumeeschter (fr: baumaître) an der Stad Lëtzebuerg an der Zäit vun der Renaissance.

Dem Adam Roberti semg Famill koum vu Saint-Hubert. Hie war vu 1563 bis 1578 Schäffen a "Baumeeschter" am Magistrat vun der Stad Lëtzebuerg. D'Roll vum Baumeeschter war et, d'Recetten an d'Depensë vun der Stad, sou wéi och déi ëffentlech Gebaier, z'iwwerpréiwen.Quell vum Artikel, wou net anescht uginn: Was bedeuten die Straßennamen der Stadt? ons stad Nr.55 (1997), S.31.

Hien huet 1572-73 dat deemolegt Stadhaus (haut: de Groussherzogleche Palais) an der Stad erëm op- an ëmbaue gelooss, nodeems et 1554 duerch e Feier, dat duerch d'Explosioun vum Polvermagaséng entstane war, deelweis zerstéiert gi war - sou wéi och grouss Deeler vun der Stad. Well d'Stad dofir net genuch Suen hat, huet de Roberti hir aus sengem Privatverméigen e Prêt gemaach, dee mat 5 % Zënsen zeréckzebezuele war.

Eng Strooss am Stater Quartier Märel, d'Rue Adam-Roberti, gouf 1962 no him genannt.

Kategorie:Gebuer (16. Joerhonnert)
Kategorie:Gestuerwen ?
Kategorie:Persounen, no deenen eng Struktur zu Lëtzebuerg genannt ass